钦定古今图书集成/明伦汇编/氏族典/第179卷 > 《廖用贤尚友录》 > 宣缯
## 钦定古今图书集成/明伦汇编/氏族典/第179卷 > 《廖用贤尚友录》 > 宣缯

按《宋史宣缯传》：“缯，庆元府人。嘉泰三年太学，两优释
褐。历官以太学博士召试，为秘书省校书郎，升著作
佐郎，兼权考功郎官，知吉州、福建提点刑狱，迁考功
员外郎，又迁秘书少监。时暂兼权侍立修注官，守起
居舍人，为起居郎，兼权侍左侍郎，编《孝宗宝训》，试吏
部侍郎，权兵部尚书。嘉定十四年，同知枢密院事，兼”
参知政事。明年，拜参知政事，以资政殿学士奉祠。端
平三年，召赴阙，升大学士、提举洞霄宫。以观文殿大
学士致仕，卒，赠少师。诏缯尝预定策，以王尧臣故事
赠太师，谥忠靖。